  Виталий Пронин «Купанча» ансамбль.Ува ёросысь «Удмурт Кенеш» огазеяськонлэн ёзчиосыз 2017-тӥ арын быдэстоно ужпумъёс пумысен вераськизы.Март толэзе ёросысь «Удмурт Кенеш» бадӟым ужрад ортчытыны чакла. Ува ёросысь «Купанча» ансамбльлы 25 ар тырмоз. Соосты ӟечкыланы вуозы Удмуртиысь 12 кырӟась-верась ансамбльёс.9-тӥ майлы ёросысь шаертодонъя музейын усьтӥськоз М. Ляминлэн «Четыре года в шинели» повестезлы сӥзем адӟытон.Озьы ик удмурт азьветлӥсьёс покчиосын ужано шуизы. Азьвыл сямен ик, ёросын «Пичи чеберайёс но батыръёс» вожвылъяськон ортчытыны чаклало. Кылем арын Ува ёрос «Элькуновидение» пыриськытэк кылиз. Нош туэ элькун сцена вылын быгатонзэс возьматытэк кельтоно ӧвӧл, кылбурасьёссы но крезьгур гожъясьёссы вань.«Кенешчиос» удмурт газет-журналъёслы гожтӥськон сярысь но кыл поттылӥзы. Али ёросын, кылсярысь, «Удмурт дуннеез» 90 семья басьтэ. Та лыдпусэз йылэтон понна гурт калыкен тросгес ужано.Ангелина Снигирёва  Теги: ансамбль Уваёрос Удмурткенеш  